|  |
| --- |
|   Offentlig høring   Høring over udkast til ændring af bekendtgørelse om spildevandstilladelser m.v. efter miljøbeskyttelseslovens kapitel 3 og 4 (spildevandsbekendtgørelsen)Miljøministeriet sender hermed udkast til ændring af bekendtgørelse om spildevandstilladelser m.v. efter miljøbeskyttelseslovens kapitel 3 og 4 i høring.Høringssvar sendes til mim@mim.dk med cc. til Micha Jerfort Fasberg på mijfa@mim.dk.  Høringsfrist er **den 1. september 2023.** Høringssvar fra ikke-ministerielle høringsparter offentliggøres på høringsportalen på <http://www.hoeringsportalen.dk> efter høringsfristens udløb. Ved afgivelse af høringssvar samtykker høringsparten i, at vedkommendes høringssvar, e-mailadresse og navn offentliggøres på høringsportalen efter endt høring.Baggrunden for ændringenFormålet med ændringsforslaget er at indføre en gebyrfinansiering af Miljøstyrelsens spildevandstilsyn efter § 24 i spildevandsbekendtgørelsen og § 66, stk. 4, i lov om miljøbeskyttelse. I forbindelse med forslag til gebyrfastsættelse er der taget hensyn til, at tilsynsopgaven har udviklet sig over tid og er i fortsat udvikling som følge af et skærpet eksternt fokus og øgede forventninger til Miljøstyrelsens tilsynsopgave.Gebyret pålægges alle spildevandsforsyningsselskaber omfattet af lov om vandsektorens organisering og økonomiske forhold, § 2, stk. 1 og består af et grundgebyr og et differentieret tillægsgebyr, hvor der, som udgangspunkt, vil være en ligelig fordeling mellem de to gebyrer. Grundgebyret er halvdelen af det forventede udgiftsniveau for Miljøstyrelsens spildevandstilsyn for en 4-årig periode fordelt ligeligt mellem spildevandsforsyningsselskaberne. Det differentierede tillægsgebyr fordeles forholdsmæssigt mellem spildevandsforsyningsselskaberne i forhold til den samlede registrerede godkendte kapacitet opgjort i PE, som indberettet til den fælles offentlige database PULS det pågældende år. Som udgangspunkt vil der være tale om en 50/50 fordeling mellem grundgebyr og det differentierede tillægsgebyr. Ændringer i de enkelte spildevandsforsyningsselskabers kapacitet eller antallet af spildevandsforsyningsselskaber i en 4-årig periode kan betyde en mindre forrykkelse af denne balance. **Erhvervsøkonomiske og administrative konsekvenser**Ændringen vil betyde en stigning i taksterne for spildevand på 7,3 mio. kr., heraf vil ca. 2 mio. kr. blive finansieret af erhvervslivet. Det vurderes, at der vil være begrænsede administrative konsekvenser.**Agil erhvervsrettet regulering**Miljøministeriet vurderer, at principperne for agil erhvervsrettet regulering ikke er relevante for udkastet til bekendtgørelsen.**Forholdet til EU-retten**Bekendtgørelsen fastsætter nationale regler, som ikke udgør implementering af EU-lovgivning. Spørgsmål til høringsudkastet kan rettes til Suraya Ali Nagi enten pr. mail sualn@mim.dk eller telefon 20 45 26 47.  |

Med venlig hilsen

Micha Jerfort Fasberg

Fuldmægtig